C 498/30
HR
Službeni list Europske unije
30.12.2022.
Mišljenje Europskog odbora regija – Ususret strukturnom uključivanju gradova i regija u sastanak COP27 UNFCCC-a
(2022/C 498/06)
Izvjestiteljica:
Alison GILLILAND (IE/PES), članica Gradskog vijeća Dublina
Referentni dokument:
Mišljenje o perspektivama
PREPORUKE O POLITIKAMA EUROPSKI ODBOR REGIJA (OR),
Davanje hitnog i opsežnog odgovora na klimatsku krizu djelotvornim povezivanjem mjera prilagodbe i ublažavanja s pomoću višerazinskog djelovanja 1. izuzetno je zabrinut zbog zaključaka Šestog izvješća o procjeni (AR6) Međunarodnog panela o klimatskim promjenama (IPCC), u kojem se ističe da su klimatske nepogode znatno naštetile ekosustavima diljem svijeta i dodatno potvrđuje da su mnoge posljedice klimatskih promjena već nepovratne; prima na znanje dokaze uvrštene u izvješće kojima se naglašava da su trenutačne mjere za prilagodbu klimatskim promjenama često neučinkovite zbog nedovoljnog financiranja i lošeg planiranja, što bi se moglo riješiti uključivijim upravljanjem;
2.
ističe da su u izvješćima IPCC-a lokalne i regionalne vlasti prepoznate kao ključni akteri u pružanju rješenja za prilagodbu klimatskim promjenama i njihovo ublažavanje; ponavlja da su lokalne i regionalne vlasti odgovorne za provedbu 70 % mjera za ublažavanje klimatskih promjena i 90 % mjera za prilagodbu tim promjenama (1); naglašava da rješenja moraju pružati lokalne i regionalne vlasti ili da ih treba pružati u suradnji s njima kao izravan odgovor na prijetnje povezane s klimatskim promjenama koje utječu na sela, gradove i njihove šire regije vodeći računa o njihovim posebnim okolnostima u pogledu klime; ističe da se više od milijarde ljudi u naseljima na niskoj nadmorskoj visini suočava s opasnostima kao što su podizanje razine mora, erozija obala ili poplave pri velikim plimama, dok na svjetskoj razini 350 milijuna stanovnika gradova živi pod prijetnjom nestašice vode;
3. u tom kontekstu podsjeća na sporazum sa sastanka COP26 o nastavku napora za ograničavanje porasta temperature na 1,5 oC iznad predindustrijske razine (2) i poziva na bržu provedbu mjera za zaštitu klime uz više financijske potpore i smjernica lokalnim i regionalnim vlastima;
4. ponavlja svoj poziv Okvirnoj konvenciji Ujedinjenih naroda o promjeni klime (UNFCCC) da zajedno s Konvencijom UN-a o biološkoj raznolikosti (UNCBD) i Programom Ujedinjenih naroda za razvoj (UNDP) radi na dosljednom okviru za klimatsku neutralnost i otpornost, zaštitu biološke raznolikosti i održivi razvoj, izbjegavajući pritom preklapanje strategija; pozdravlja Deklaraciju iz Edinburgha o globalnom okviru za biološku raznolikost nakon 2020.
(3), koja je primjer uključivog pristupa koji obuhvaća sve dijelove vlade;
5. ponovno ukazuje na to da EU provedbom europskog zelenog plana treba preuzeti predvodničku ulogu u nastojanju da Europa postane prvi klimatski neutralan kontinent; naglašava da je važno da EU ulaže veće napore kako bi do 2050. doista postigao klimatsku neutralnost uz sustavnu provedbu načela „nenanošenja štete” i nastojanje da se izbjegne ovisnost o ugljiku i istjecanje ugljika; pozdravlja put utvrđen Europskim zakonom o klimi i paketom mjera „Spremni za 55 %” te
(1) (2) (3)
Rezolucija Europskog odbora regija – Zeleni plan u partnerstvu s lokalnim i regionalnim vlastima (SL C 79, 10.3.2020., str. 1.).
Klimatski pakt iz Glasgowa, stavak 15.
Deklaracija iz Edinburgha o globalnom okviru politike za biološku raznolikost nakon 2020.